tomron87/hebrew-wikipedia-sentences-corpus huggingface dataset:
בהיררכיה החסידית, נמנה רבי פנחס מקוריץ עם תלמידיו הבכירים של הבעל שם טוב, יחד עם המגיד ממעזריטש, רבי יעקב יוסף מפולנאה ורבי יחיאל מיכל מזלוטשוב.
רבי פנחס ישב בעיר קוריץ, עד שהתפתח סכסוך בינו ובין אוהדיו של רבי יחיאל מיכל מזלוטשוב.
לפי זכרונות שנחשפו על ידי אברהם יהושע השל, המחלוקת החלה סביב המונופול שהיה למשה בנו של ר' פנחס על השחיטה בעיירה, אליו התנגדו ר' יחיאל מיכל ורב העיירה רבי יצחק אייזיק הכהן.
בשנת תקנ"א עזב רבי פנחס את אוסטרהא על מנת ללכת לארץ ישראל, אולם בדרכו התעכב בעיר שיפיטובקה, בה חלה ונפטר בי' באלול אותה שנה.
נקבר בבית הקברות הישן בעיר.
תחת השלטון הקומוניסטי הוחרב בית הקברות, והרב יצחק גדליה ליברזון בנה מצבה חדשה בבית הקברות החדש לזכרו של רבי פנחס אך קברו לא הועבר.
המצבה שהועברה נשאה את השם פנחס בן מרדכי והייתה שונה מהנוסח המקורי של המצבה, והעולים לקברו טעו בציון וניגשו למצבה החדשה.
בעקבות השתדלותו של ד"ר גדליה מזל מירושלים שנמנה עם צאצאיו ופנייתו לגוף האחראי הוקם אוהל תפילה, חודשה מצבתו על מקום קברו, והמשתטחים התוודעו למקום קברו ושבו לפקוד את המקום.
רבים מגדולי החסידות בדור השני והשלישי הגיעו לבית מדרשו, בהם כאלו שעוד הספיקו לפגוש את הבעל שם טוב.
תלמידיו המפורסמים היו רבי רפאל מברשיד ורבי בנימין זאב מבלטא, עוד מתלמידיו: רבי יעקב שמשון משיפיטובקה, רבי יוסף מרשקוב.
לרבי פנחס מקוריץ היו חמישה בנים ובת.
שני נכדיו היו בעלי דפוס עברי בעיר סלאוויטא בשם "דפוס סלאוויטא".
לא נשתמרו כתבים שלו, מלבד מכתב אחד שכתב לתלמידו-חברו רבי ישעיה מדינוביץ ובו תשובות לקושיות והערות על עליות נשמה וגילויי סודות.
קיימת מסורת על ספר שנכתב בכתב ידו, אך בקרב צאצאי רבי פנחס, המדפיסים מסלאוויטא, הייתה מסורת שאין להדפיס את הספר.
עם זאת, רבים מתלמידיו כתבו את התורות שאמר ורשמו אותם בכתבי יד.
עיקרי תורתו וסיפורי צדיקים הקשורים בו מכונסים בספר ליקוטי שושנים (רוסיה, ללא שנת דפוס), ובספר מדרש פנחס (ח"א - וורשה תרל"ו, ח"ב - לובלין תר"ס), שנכתב על ידי תלמידיו; ובספר "מדרש פנחס החדש" (וורשה תר"ע).
בסוף הספר מדרש פנחס נרשם שהוא עצמו ביקש מצאצאיו ותלמידיו שילמדו את ספרו מדי יום.
הספר כולל גם סיפורים והדרכות של תלמידיו, בחלקים נפרדים.
קטעים מתורתו, הודפסו כנספחים בספרים שונים.
כמו כן, נערך מתורתו החלק השני נופת צופים שבספר קודש הילולים.
בשנת תשס"ג (2003) הודפסו בבני ברק שני כרכים הכוללים מתורתו ותולדותיו בצירוף מפתחות ונספחים, בשם "אמרי פנחס השלם".
רבי יהודה מאיר רבה של שיפיטובקה, חתנו של רבי יעקב שמשון משיפיטובקה.
הוא פתח את בית הדפוס בסלאוויטא.
בניו היו רבי שמואל אבא ורבי פנחס שנאסרו בשנת תקצ"ה בעקבות הלשנת שקר לשלטונות על הריגת עובד בבית הדפוס.
היה חתנו של רבי דב רבה של זסלב ולאחר פטירתו מילא את מקומו.
נישא לבתו של רבי יוסף מפולנאה.
בניו היו רבי חיים ורבי אברהם.
רבי אליהו, חתן רבי יוסף מוונישניבץ.
שרה רחל שיינדל אשת רבי שמואל אב"ד קלינבלאט בן מרדכי, ונכדו של רבי משה מחכמי הקלויז בברודי.
הרב שמשון אהרן פולונסקי היה צאצא של רבי פנחס דרך חתנו רבי שמואל.
משה פלדנקריז פיזיקאי ומפתח שיטת פלדנקריז הוא מצאצאיו.
פנחס שיפמן (נולד ב-1944) הוא פרופסור אמריטוס למשפטים באוניברסיטה העברית בירושלים, שכיהן גם כנשיא המרכז האקדמי למשפט ולעסקים, אשר נוסד על ידיו בשנת 1995, וכראש החטיבה לדיני משפחה במרכז האקדמי למשפט ולעסקים.
פנחס שיפמן נולד בירושלים בשנת 1944 לאטל ונחום שיפמן.
הוא קיבל תואר ראשון במשפטים מהאוניברסיטה העברית בירושלים בשנת 1967 ותואר שני מאותה אוניברסיטה ב-1969. בשנים 1965–1970 היה חבר מערכת "דעות - ביטאון האקדמאים הדתיים בישראל".
שיפמן התמחה בשנים 1966–1967 בבית המשפט העליון אצל ממלא מקום הנשיא השופט משה זילברג ובמקביל שימש כמתרגל של פרופ' קלינגהופר בפקולטה למדעי החברה.
לאחר מכן שימש, החל משנת 1968, כאסיסטנט של פרופ' זילברג (ויותר מאוחר של פרופ' זאב פלק) בדיני משפחה בפקולטה למשפטים.
בשנת 1972 הגיש את עבודת הדוקטור על ספק קידושין במשפט הישראלי, ובשנת 1973 מונה למרצה בפקולטה למשפטים באוניברסיטה העברית.
בשנת 1977 מונה למרצה בכיר, בשנת 1984 לפרופסור-חבר ובשנת 1989 לפרופסור מן המניין.
כמו כן שימש מרצה אורח באוניברסיטת ניו יורק, בבית הספר קרדוזו למשפטים ובאוניברסיטת מיאמי, וכנשיא המרכז האקדמי למשפט ועסקים ברמת גן.
שיפמן הוא ממניחי היסוד לתאוריה אזרחית של דיני משפחה בישראל הן בתחום הזוגיות והן בתחום יחסי הורים וילדים, לרבות הטכניקות המלאכותיות של ההולדה.
מושגי יסוד בתחום המשפחה, כגון תחליפי נישואין ותחליפי גירושין, הזכות להיות הורה והזכות שלא להיות הורה, הורה בעל-כרחו (תופעה המכונה לעיתים כ, גנבת זרע"), טובת הילד הקונקרטי מול טובת הילד הפוטנציאלי, הוכנסו לראשונה לשיח בדיני המשפחה בכתביו של שיפמן.
הוא טבע את המונח פונדקאות לתיאור אישה הנושאת עובר למען בני-זוג המיועדים להיות הוריו מבלי שהיא אמו הגנטית, להבדיל מ"אם תחליפית" שהיא גם אמו הורתו של הילד וגם אמו יולדתו.
בסוגיית אימוץ ילדים, שימשו הצעותיו של שיפמן בסיס לחוק האימוץ שנחקק בשנת 1981. הצעות אלו היו כלולות במחקר מקיף שהוגש לוועדה (בראשותו של השופט עציוני) שעסקה בהכנה של החוק החדש.
במחקר מקיף שיצא לאור בשנת 1995 הוא הציע הנהגה כוללת של נישואין אזרחיים הן ממה שמתחייב מזכויות האדם והן מתוך גישה דתית היוצאת נפגעת דווקא במצב הנוכחי המשמש זרז לאלטרנטיבות שונות לדין הדתי.
בשנת 2006 מינה אותו שר המשפטים חיים רמון לעמוד בראש ועדה שקיבלה בעקבות זאת את שמו, ועדת שיפמן, לבדיקת נושא דיני המזונות בישראל.
ועדה זו הגישה את מסקנותיה בנובמבר 2012 והמליצה על ביטול הדין האישי בנושא מזונות הילדים והעמדת החיוב למזונות באורח שוויוני על שני ההורים לפי השתכרותם וימי הטיפול שלהם בילד.
פנחס שיפמן נשוי לרחל ולהם ארבעה ילדים.
שיפמן חיבר ספרים ומאמרים בדיני משפחה וירושה, משפט עברי ומשפט בין-דתי.
ספק קידושין במשפט הישראלי, 1975
דיני המשפחה בישראל,, כרך ב' 1989
שפה אחת ודברים אחדים - עיונים במשפט, הלכה וחברה, 2013
ספריו ומאמריו מצוטטים פעמים רבות בפסיקת בית המשפט העליון, והשפיעו רבות על עיצובה של הפסיקה בתחומים שונים, ובין היתר כלפי נישואים אזרחיים.
ספרו "שפה אחת ודברים אחדים - עיונים במשפט, הלכה וחברה", יצא בהוצאת מכון שלום הרטמן, אוניברסיטת בר-אילן, וכתר-ספרים.
ספר זה מתריע שהשיח הישראלי לוקה בכך שהוא יוצר מחיצה מלאכותית בין השפה הדתית-הלכתית לבין השפה המוסרית-אזרחית ומעמיד אותן כזרות זו לזו.
הספר קורא להפלת המחיצות שבין דת למוסר ובין הלכה למשפט לשם יצירת שיח משותף.
בשנת 2013 הוענק לפרופ' שיפמן תעודת הוקרה מארגון "מבוי סתום" על ספרו ועל פועלו למען מעוכבות גט.
פֶּנְטוֹז הוא חד-סוכר בעל חמישה אטומי פחמן.
הנוסחה הכימית שלו היא והמסה המולרית שלו היא 150.13 g/mol.
את הפנטוזות מקובל לחלק לשתי קבוצות:
אלדופנטוזות- פנטוז עם קבוצת אלדהיד בעמדה 1 (כלומר שבקצה יש אטום פחמן הקשור בקשר כפול לאטום חמצן ובקשר יחיד לאטום מימן)
קטופנטוזות - קבוצת קטון בעמדה 2 או 3 (בפחמן השני או השלישי מופיע C=O)
סגירת הפנטוז לצורת טבעת נותנת פוראנוז.
אננטיומר אלדופנטוזות קטופנטוזות D D-ארבינוז D-ליקסוז D-ריבוז D-קסילוז D-ריבולוז D-קסילולוז L L-ארבינוז L-ליקסוז L-ריבוז L-קסילוז L-ריבולוז L-קסילולוז
פנטגו הוא משחק לוח לשני שחקנים, מסוג משחקי חשיבה.
הוא מבוסס על משחק איקס עיגול אך מורכב יותר.
ייחודו של המשחק בכלליו הפשוטים מחד, ובמחשבה המורכבת מאידך.
המשחק הומצא בשנת 2004, וזכה בפרסי המשחק הטוב ביותר לשנים 2005, 2006 ו-2007. מספר אפשרויות המשחק הוא כמה עשרות מיליארדים.
המשחק מכיל 36 אבני משחק - 18 לבנות ו-18 שחורות, וכן לוח של 6X6 משבצות, כשהלוח מורכב מארבעה לוחות של 3X3, וכל לוח ניתן לסיבוב בנפרד.
כל משתתף בתורו שם אבן משחק.
ומסובב את אחד מחלקי הלוח בתשעים מעלות ימינה או שמאלה, לפי בחירתו.
המנצח הוא זה שסיים שורה של 5 אבני משחק, במאוזן במאונך או באלכסון.
יש כללים רבים שיכולים לסייע לניצחון במשחק, הכללים הבסיסיים שכדאי לשים אליהם לב הם:
אבן באמצע של אחד מארבעת הלוחות תישאר תמיד קבועה במקומה, גם לאחר סיבובי הלוחות.
היתרון בכך הוא שהיא תישאר שם תמיד, בין לצורך צירופה לשורה ובין לצורך חסימת היריב.
מאידך החיסרון הוא שאי אפשר להשתמש בה במקומות אחרים כמו שניתן בשאר האבנים - על ידי סיבוב הלוחות.
שלוש אבנים רצופות באחד הלוחות הן יתרון גדול - כמעט תמיד הן יכולות - בצירוף שתי אבנים מלוח קרוב - ליצור שורה.
אין יתרון משמעותי לשחקן הלבן, אף על פי שהוא השחקן הראשון.
כמו בשחמט, יש יתרון גדול לצעד שנותן שתי אפשרויות שונות לטובת השחקן, כך שהיריב יהיה מוכרח לוותר על אחת האפשרויות.
הדוגמה הפשוטה ביותר לכך היא שורה של ארבע אבנים, כאשר משני צידיה יש מקומות ריקים, כך שגם אם היריב "יחסום" את אחד מהם - אפשר עדיין לשים אבן בצד השני.
ישנה גרסה שונה של המשחק לארבעה שחקנים, בגרסה זו הלוח הוא של 9X9 משבצות, והוא מחולק לתשעה לוחות של 3x3. סה"כ 58 כפתורים למשחק.
המשחק נקרא גם פנטגו XL.
קטגוריה נתונים מספר משתתפים 4 שחקנים הכרה ראשונית 2005, שוודיה גיל יעד 3+ יוצרים mindtwister,smartzone
המוזיקה של ובר משלבת בין מספר סגנונות:
מוזיקה גותית המתבססת על קלידים דומיננטיים ובייחוד עוגב, לצד ליווי קצבי של מוזיקת רוק.
מוזיקה קלאסית ואופרה קלה, כאשר יש שילוב של קטעי כינורות, כלי נשיפה ואופרה.
המחזמר הופק בידי קמרון מקינטוש והחברה לתיאטרון שימושי .
"פנטום האופרה" הוא כנראה המחזמר המצליח ביותר בכל הזמנים: רווחיו מוערכים בלמעלה מ-5.6 מיליארד דולר והוא רץ ברציפות למעלה מ-35 שנה (שיא עבור מחזמר) ועדיין רץ.
שיר הנושא של המחזמר "The Phantom of the Opera" זכה לפופולריות רבה ומספר רב של עיבודים וגרסאות כיסוי כולל בסגנונות מטאל.
בעוד שבתיאטראות וסט אנד בלונדון הוא עדיין רץ, בתיאטראות ברודוויי הוא הורד מהבמה באפריל 2023, עקב התמעטות קהל לאור מגפת הקורונה.
המחזמר הציג בניו יורק 35 שנה, ובפני כ-20 מיליון בני אדם והכניס למפיקים יותר מ-1.36 מיליארד דולר.
עלילת המחזמר היא עיבוד לעלילת ספרו של גסטון לרו "פנטום האופרה" עם מספר שינויים בעלילה, עקב מגבלות ואילוצים שונים (במה, ליהוק, זמן הצגה מוגבל וכו').
המחזמר עצמו נפתח במכירה פומבית ("Prologue") המתרחשת זמן רב אחרי התרחשות האירועים, בה ראול דה־שאניי הזקן קונה תיבת נגינה ועליה פסל של קוף עבור אהובתו, כריסטין.
את התיבה בנה פנטום האופרה, והמוזיקה שהיא ניגנה הקסימה את כריסטין.
במכירה מוכרים גם את הנברשת שהפיל הפנטום וכאשר מרימים אותה אל מקומה בראש תקרת בית האופרה, יש פלאשבק לעבר ואז מתחיל סיפור המחזה ("Overture").
האופרה נמכרת לזוג מנהלים חדשים, מר אנדרה ומר פירמין.
הללו מגיעים יחד עם הוויקונט ראול דה־שאניי, פטרון האופרה, כדי לעמוד על טיבה של הרכישה.
הם מגיעים בדיוק בזמן חזרה לאופרה "חניבעל".
הדיווה המפונקת לה־קרלוטה שרה את האריה המרכזית אך מפסיקה באמצע בעקבות "תאונה" שנגרמה, על פי השמועות הרצות בקרב העובדים, על ידי "פנטום האופרה", רוח רפאים מסתורית הרודפת את המקום ומענישה באכזריות את אלה המפרים את דברה.
קרלוטה מפסיקה את השיר בזעם, ואחת מהרקדניות (מג ז'ירי) מציעה את כריסטין דאה, רקדנית בינונית אך זמרת מוכשרת, כמחליפה לקרלוטה.
כריסטין כובשת את לב כולם ובהופעת הבכורה שלה באופרה הופכת לכוכבת בזירת האופרה של פריז ("Think Of Me").
אחרי ההופעה, מתוודה כריסטין בפני מג על זהותו של המורה שלה לזמרה; לפני מותו, הבטיח אביה של כריסטין שישלח לה את "מלאך המוזיקה" שישמור עליה, והיא שומעת את קולו מתוך הקירות בחדרה ומקבלת ממנו שיעורים ("Angel Of Music").
באותו הערב, נכנס לחדרה של כריסטין הוויקונט ראול דה־שאניי, חבר ילדות שלה שהתאהב בה בעקבות הביצוע המרגש של האריה.
כריסטין מוקסמת מחיזוריו אך מתחמקת מהצעתו לצאת איתה מפני שהיא מחכה לשיעור מהמלאך שלה ("Little Lotte").
הקול שכריסטין שומעת הוא למעשה קולו של הפנטום, המאוהב בה ונותן לה שיעורים דרך המעברים הסודיים שבקירות.
הפנטום, שמקנא בראול, המחזר הצעיר, מתגלה בפני כריסטין כהשתקפות במראה שבחדרה, מתחזה ל"מלאך המוזיקה" ("The Mirror (Angel Of Music)") ולוקח אותה איתו.
הוא מוביל אותה אל משכנו הסודי בלב אגם תת-קרקעי במרתפי בית האופרה ("The Phantom Of The Opera"), ומנסה לשבות את לבה במוזיקה השמיימית שהלחין ("The Music Of The Night").
כריסטין נכבשת בקסמי המוזיקה של הפנטום, אך מגלה את הסוד הנורא שהוא מסתיר מתחת למסכה – פנים מפלצתיות ומעוותות.
הפנטום נתקף בהתקף זעם ואומר לכריסטין שעכשיו לעולם לא תוכל להיות חופשייה, אך נרגע ומחזיר את כריסטין לבית האופרה ("I Remember / Stranger Than You Dreamt It").
באותו הלילה, פועל הבמה ג'וזף בוקה מפחיד את רקדניות הבלט בסיפורים על פנטום האופרה ועל הפלצור שבו הוא הורג את קורבנותיו, אך מאדאם ז'ירי, הכוריאוגרפית, מזהירה אותו שלא לדבר על הפנטום ("Magical Lasso").
ראול, קרלוטה ומנהליה החדשים של האופרה מקבלים מכתבים מפנטום האופרה, שבהם הוא דורש מהם לשלם לו את שכרו הגבוה, לשמור לו את תא מספר 5, ללהק את כריסטין לתפקיד הראשי באופרה "איל מוטו" ואת קרלוטה לתפקיד אילם ("Notes").
קרלוטה מזועזעת מהעלבון שבמכתבים הללו, אך המנהלים מפייסים אותה בהכריזם שלא יכנעו לדרישות הפנטום, שבו הם לא מאמינים, ומלהקים את קרלוטה לתפקיד הראשי ("Prima Donna").
בליל הבכורה של "איל מוטו", מופיע הפנטום ומתרעם על ההתעלמות מדרישותיו.
הוא גורם לקרלוטה לקרקר כמו קרפדה במקום לשיר, רוצח את ג'וזף בוקה באמצעות הפלצור שלו ומפיל את גופתו התלויה אל מרכז הבמה, מה שמתחיל מהומה גדולה בבית האופרה ("Poor Fool, He Makes Me Laugh").
בלב הכאוס, כריסטין בורחת עם ראול אל הגג, מקום בו היא חושבת שהם יהיו בטוחים מעיני הפנטום.
שם היא מספרת לו על המפגש שלה עם הפנטום, על פניו המזעזעים ועל המוזיקה המדהימה שכתב ("Why Have You Brought Me Here").
ראול מנסה לשכנע אותה שזה היה רק חלום.
השניים מתוודים על אהבתם ("All I Ask Of You").
ללא ידיעתם, הפנטום שמע את כל השיחה שלהם וליבו נשבר בגלל שכריסטין דחתה אותו.
הוא נשבע לנקום, ומפיל את הנברשת הגדולה על הבמה בזמן ההשתחוויה ("All I Ask Of You - Reprise").
המערכה השנייה נפתחת כחצי שנה לאחר אסון הנברשת.
בתקופה זו הפנטום לא תקף וכל צוות האופרה בטוחים שניצלו מהרוח הנקמנית ("Entr'Acte").
המערכה עצמה נפתחת בנשף מסכות לרגל השנה החדשה, שבו מתגלה שכריסטין וראול מאורסים בסתר ("Masquerade" - זהו השיר שמנגנת תיבת הנגינה שנמכרה בפרולוג, ומופיעה שוב ושוב לאורך הסיפור).
במהלך הנשף מופיע הפנטום, מחופש למוות האדום, הפנטום מכריז בפני המנהלים כי כתב אופרה בשם "ניצחונו של דון חואן" ומאיים שאם לא תופק ותבוצע, יתרחש עוד אסון נורא ("Why So Silent").
מאדאם ז'ירי מספרת לראול על מוצאו של הפנטום, גאון מוזיקלי, אדריכל וקוסם שהוצג לראווה במופע מוזרויות, עד שברח ונעלם, ומצא מקלט במרתפי האופרה גרנייה.
מנהלי בית האופרה, קרלוטה ובן זוגה הטנור אובלדו פיאנג'י מקבלים פעם נוספת שורה של דרישות מעליבות במכתבים מן הפנטום, שבהם הוא דורש, בין השאר, ללהק את כריסטין לתפקיד הראשי ("Notes").
ראול משכנע את כריסטין להסכים לכך, מתוך כוונה להשתמש בה כפיתיון לפנטום, שיבוא לראות אותה בערב הבכורה.
כריסטין מסכימה באי-רצון ("Twisted Every Way").
בזמן שהחזרות לאופרה של הפנטום מתחילות, כריסטין מבקרת בקבר אביה ("Wishing You Were Somehow Here Again").
בבית הקברות, הפנטום מנסה לכבוש את לבה של כריסטין על ידי התחזות למלאך המוזיקה ששלח אביה ("Wandering Child").
כריסטין ניצלת ברגע האחרון בידי ראול, והיא מצידה מונעת מראול להתעמת עם הפנטום ולמות.
הפנטום מכריז מלחמה על שניהם ("Bravo, Monsieur").
במהלך הופעת הבכורה של האופרה, רוצח הפנטום את הזמר הראשי אובלדו פיאנג'י ולוקח את מקומו.
במהלך דואט מרגש של הפנטום ושל כריסטין, מיטשטשים הגבולות בין יחסי הדמויות שהם מגלמים באופרה לבין היחסים שלהם עצמם ("The Point Of No Return").
בסוף הדואט, הפנטום מבקש פעם נוספת את אהבתה של כריסטין, אך היא מסירה את המסכה שלו וחושפת את פניו המעוותות לקהל המזועזע.
מג מוצאת את גופתו המרוטשת של פיאנג'י, ופעם נוספת נוצרת מהומה באולם.
הפנטום מנצל את המהומה וחוטף את כריסטין למאורה התת-קרקעית שלו ("Down Once More").
מאדאם ז'ירי מובילה את ראול למאורה של הפנטום.
באותו זמן צוות האופרה והקהל מנסים למצוא את המאורה כדי ללכוד את הפנטום ("Track Down This Murderer").
במאורת הפנטום, מנהלים הפנטום וכריסטין ויכוח נוקב, בו רגשותיה של כריסטין כלפי הפנטום נעים בין כעס, שנאה ורחמים.
כאשר כריסטין תוקפת אותו באומרה:
כאשר ראול מופיע ומנסה להציל את כריסטין, הפנטום גובר עליו ולוכד אותו בפלצור שלו, ומציב בפני כריסטין אולטימטום: להינשא לו ולחיות איתו לנצח, או שהוא יהרוג את ראול.
כריסטין מתלבטת ולבסוף מחליטה להציל את ראול ולחיות עם הפנטום.
כריסטין מגייסת את רחמיה כלפי הפנטום ומנסה לגלות כלפיו רוך, חמלה וחיבה כמיטב יכולתה על מנת לחדור אל לבו.
ואז מנשקת אותו נשיקה ארוכה.
הנשיקה שוברת את לבו של הפנטום והוא פורץ בבכי.
כאשר הם שומעים את ההמון שמגיע ללכוד את הפנטום, הוא מחליט לוותר לכריסטין ולתת לה לחיות עם מי שהיא באמת אוהבת.
הוא אומר לכריסטין ולראול לשכוח אותו ולברוח.
כאשר ההמון בא ללכוד אותו הוא נעלם ואחת הרקדניות (מג ז'ירי) מציגה בפניהם את המסיכה כראייה כביכול למותו.
+שם הדמות בעבריתשם הדמות באנגליתאודות הדמותפנטום האופרהמהנדס וגאון מוזיקלי מעוות, בעל פנים מכוערות שחי במרתפי האופרה ורודף אותה בדמות רוח רפאים שמענישה בחבלה ו"תאונות" את מי שלא סר למרותה.
הפנטום מתאהב בכריסטין דאי ומנסה לפתותה באמצעות המוזיקה שלו.
התפקיד הגברי הראשי.כריסטין דָאֵיChristine Daaéזמרת אופרה צעירה, יפה ותמימה שהחלה כרקדנית בלהקת הבלט והופכת לכוכבת בעקבות שיעורי זמרה ופיתוח קול מ"מלאך המוזיקה".
התפקיד הנשי הראשי.אחד מפטרוני האופרה וחבר ילדות של כריסטין, איש אצולה צעיר ויפה תואר.
בניגוד לספר, שבו אמנם הפנטום גומר את "דון חואן המנצח", אך לא מעלה אותה, והאופרה המועלית היא האופרה "פאוסט", במחזמר הפנטום דורש להעלות את האופרה, ולתת לכריסטין את התפקיד הראשי.
המחזמר זכה להצלחה עצומה וחסרת תקדים.
עשרות הפקות של הפנטום הועלו ברחבי העולם והפנטום עדיין ממלא אולמות בלונדון ובברודוויי.
המחזמר הועלה לראשונה ב־9 באוקטובר 1986 בתיאטרון הוד מלכותה בלונדון (Her Majesty's Theatre) ורץ שם עד היום, דבר ההופך אותו למחזמר שרץ הכי הרבה זמן אי פעם: למעלה מ־33 שנה שבה המחזמר מופיע ללא הפסקה.
ב־9 בינואר 2006, בהצגה ה־7486 שלו, שבר "פנטום האופרה" את השיא של הריצה הארוכה ביותר בברודוויי, בו החזיק המחזמר Cats (גם הוא של אנדרו לויד ובר).
ב-2012 חגג את הופעתו ה-10,000 והיה המחזמר הראשון אי-פעם שעשה זאת.
פרס טוני למחזמר הטוב ביותר
פרס טוני לשחקן הראשי הטוב ביותר (מייקל קרופורד, הפנטום)
פרס טוני לשחקנית האורחת הטובה ביותר (ג'ודי קיי, קרלוטה)
פרס טוני לבימוי (הל פרינס)
פרס טוני לתפאורה, תאורה ותלבושות
המחזמר הרווחי ביותר אי פעם.
"המאורע הבידורי הרווחי ביותר אי פעם", כאשר הכנסותיו מוערכות בלמעלה מ-5.6 מיליארד דולרים.
רק "מלך האריות (מחזמר)" משתווה לו.
המחזמר שרץ ברציפות הכי הרבה זמן, למעלה מ-30 שנה.
במחזה ישנה תפאורה מורכבת שכוללת אפקטים מיוחדים.
אפקט מרכזי בתפאורה הוא הנברשת, המועלית בתחילת ההופעה אל תקרת האולם ו"מתרסקת" בסוף המערכה הראשונה.
הנברשת מורכבת מ-48 נורות ושוקלת כמעט 700 ק"ג.
היא נופלת בעזרת ארבעה כבלים, שניים מאחורי הקלעים ושניים בתקרת האולם, העוזרים לנברשת להתייצב בזמן הנפילה.
הנפילה כולה אורכת בין 7 ל-8 שניות.
אפקט נפילת הנברשת נחשב לאחד האפקטים המרשימים והאהודים ביותר בברודוויי.
את המחזמר כתב והלחין אנדרו לויד ובר.
את הליברית ומילות השירים כתבו ריצ'רד סטילגו וצ'ארלס הארט.
את הגרסה המקורית בווסט אנד בלונדון ביים הל פרינס.
את המחזמר הפיקו ובר, קמרון מקינטוש ו-Really Useful Group.
המחזמר עלה לראשונה בתיאטרון הוד מלכותה בלונדון ב-1986 ורץ שם עד היום (נכון ל-2019).
בהפקה המקורית בווסט אנד בלונדון את הפנטום גילם מייקל קרופורד, את כריסטין גילמה שרה ברייטמן, את ראול גילם סטיב ברטון ואת קרלוטה גילמה ג'ודי קיי.
קרופורד זכה על תפקידו כפנטום בפרס טוני לשחקן הטוב ביותר.
עבור שרה ברייטמן, שהתפקיד של כריסטין נכתב במיוחד עבורה, היווה התפקיד פריצת דרך שהפך אותה לכוכבת בינלאומית ונחשב עד היום לתפקידה הידוע והטוב ביותר.
בפברואר 2019 הושקה הפקה שיצאה לסיבוב הופעות עולמי בכיכובו של ג'ונתן רוקסמאות' .
ב-12 באוגוסט ההפקה עלתה במשכן לאמנויות הבמה בתל אביב.
בתחילה, תוכננה ההפקה להציג עד לסוף אוגוסט, אך בשל הביקוש הרב נוספות הצגות נוספות גם בשבוע הראשון של ספטמבר.
לאחר ההופעה בישראל, ההפקה המשיכה לדובאי (16.10–6.11).
בשנת 2004 יצא לאקרנים סרט הקולנוע "פנטום האופרה" - עיבוד קולנועי מוזיקלי לגרסת המחזמר של אנדרו לויד ובר בבימויו של ג'ואל שומאכר ובכיכובם של ג'רארד באטלר ואמי רוסום.
ב-2010 כתב אנדרו לויד ובר המשך למחזמר, המבוסס על הספר "הפנטום של מנהטן" של פרדריק פורסיית'.
המחזמר נקרא Love Never Dies ("האהבה לעולם לא מתה") ומתרחש כעשור לאחר עלילת המחזמר המקורי, כאשר כריסטין, בנה, ובעלה ראול הוויקונט דה שאני נוסעים לניו יורק להופעה שהוזמנה על ידי בעל פארק שעשועים וקרקס מסתורי במנהטן/קוני איילנד, שמתגלה כאריק, פנטום האופרה, שניצל את גאונותו להרוויח הון עתק.
פנטוגרף הוא מכשיר המעביר זרם חשמלי מקווי חשמל עיליים להנעת רכבות הפועלות על חשמל, רכבות קלות וחשמליות.
שמו של הפנטוגרף נובע מהדמיון שיש בינו לבין מכשירי פנטוגרף המשמשים להעתקת דפוס ושרטוטים.
הפנטוגרף הומצא בשנת 1879 על ידי חברת סימנס והלסקה בגרמניה.
ב-1895 הומצא פנטוגרף שטוח ושימש את קו הרכבת בולטימור-אוהיו.
הצורה המוכרת יותר של הפנטוגרף, המכונה פנטוגרף יהלום הוצגה לראשונה ב-26 באוקטובר 1903 בקו הרכבת היוממי בין סן פרנסיסקו לאיסט-ביי, בקליפורניה.
צילומי פנטוגרף זה מופיעים בתמונות מיום השירות הראשון של רכבת זו.
בתחילת המאה ה-21 הייתה צורת היהלום של הפנטוגרף עדיין בשימוש בקווי רכבת פעילים, אף שהיא הולכת ונעלמת לטובת עיצובים חדשים יותר.
הפנטוגרף היווה שיפור מהותי למעבירי הכוח הרגילים ששימשו את הרכבות החשמליות עד להמצאתו, מכיוון שהוא אפשר לרכבות לנסוע במהירות גבוהה יותר מבלי שהמגע בין הרכבת לקווי החשמל המזינים אותה יתנתק.
הפנטוגרף המודרני הוצג ב-1955 ונקרא חצי-פנטוגרף או פנטוגרף 'Z', על-שם האות האנגלית המדמה את צורתו.
הוא פותח להתמודד עם המהירויות הגבוהות שהרכבות נדרשות לנסוע בהן ועל-מנת להקטין את השטח שפנטוגרפי היהלום תפסו על גגות הרכבת.
פנטוגרפי 'Z' נפוצים בכל סוגי הרכבות בימינו, החל מרכבות מהירות ביותר וכלה ברכבות קלות הנעות בתוך הערים (כמו הרכבת הקלה בירושלים).
העיצוב הנוכחי מאפשר לספק כוח לרכבת בשני כיווני הנסיעה ביעילות דומה.
קווי הרכבת החשמליים המודרניים משתמשים בקווי מתח עיליים שמהם נמתחים חוטים המקשרים בין קו המתח לרכבת.
הפנטוגרף מתנהג כקפיץ ולוחץ על קווי המתח העיליים על-מנת לספק כוח לרכבת.
מסילות הרכבת עצמן משמשות כהארקה.
הפנטוגרף מחליק עם תנועת הרכבת על-גבי קווי המתח ועלול ליצור גלים עומדים בקווי החשמל, אשר מורידים את המתח ומפחיתים את יעילות העברת החשמל.
הדבר מונע ממערכות מסוימות להשתמש בפנטוגרפים סמוכים מדי זה לזה.
הפנטוגרף הוא היורש של עמודי-הכוח, אשר היו פופולריים במערכות הסעה קדומות יותר.
עדיין נעשה שימוש בעמודי-כוח באוטובוסים חשמליים, שאינם מאפשרים שימוש בפנטוגרף עקב הצורך בגמישות יתרה ובמעגל חשמלי אחר.
גם רכבות חשמליות שמסלולן כולל סיבובים חדים רבים מחייבות שימוש בעמודי-כוח, כמו הרכבת הקלה בטורונטו, אשר בקנדה.
למרות שהפנטוגרף הוא רגיש ויקר יותר מספקי כוח תחתיים (בדמות מסילה שלישית בין פסי הרכבת), הוא זה השולט בנוף התחבורה הציבורית החשמלית, מכיוון שהוא מאפשר שימוש במתח גבוה יותר.
על-מנת שהפנטוגרף לא יתכווץ בפתאומיות ויתנתק ממקור המתח נעשה שימוש באוויר דחוס הלקוח ממערכת הבלמים של הרכבות.
אוויר דחוס זה דוחף את הפנטוגרף כנגד קווי המתח או מוריד אותו כאשר יש צורך בכך.
כמו כן, על-מנת למנוע מהפנטוגרף להתנתק מקו המתח כאשר מערכת הבלמים אינה מספקת לו אוויר דחוס כנדרש, הוא מחובר בעזרת תפסים לקו המתח ונאחז בו.
פנחס שֶרֶשֶבסקי (8 ביוני 1914 – 30 ביוני 1981) היה רופא ילדים ישראלי בכיר ומגיש פינה קבועה בתוכנית הרדיו "לעקרת הבית" ברשת ב' בהנחייתה של רבקה מיכאלי.
ספרו "את וילדך" (1969) נחל הצלחה רבה בישראל וכונה "מורה הנבוכים של כל הורה".
שרשבסקי נולד בשנת 1914 בעיירה פינסק שבפולין, לנחמן הירש שרשבסקי, סוחר יליד סלונים, ואתל (עטיל) לבית ווליניץ.
הוא גדל בבירה ורשה, שם הכיר לראשונה את אשתו הלינה לבית גרינוולד, בתם של ישראל גרינוולד ושרה לבית מילר, אשר היו רופאי שיניים בוורשה.
בשנת 1939 השלים את לימודי הרפואה בצרפת.
ובזמן מלחמת העולם השנייה הגיע יחד עם אשתו למחנה עבודה יהודי באזור ארכנגלסק שבסיביר, שם הם שימשו כרופא ואחות המחנה.
בהמשך התגייסו שניהם לצבא אנדרס ושירתו בבית חולים צבאי שטיפל בשבויי מלחמה.
דרגתו של שרשבסקי בצבא הפולני הייתה קפיטן (סרן), והוא זכה בעיטור על שירותו.
במהלך המלחמה נספו הוריו ושני אחיו, כמו גם הוריה ואחותה של הלינה אשתו.
בסיום המלחמה הגיע שרשבסקי להלסינקי שבפינלנד, במסגרת הנספחות הפולנית למסחר.
בשנת 1948 עבר לפריז, שם עסק ברפואה עד לעלייתו לישראל במאי 1950 באונייה "נגבה".
בישראל עבד שרשבסקי כרופא ילדים בבית החולים הדסה בתל אביב עד הגיעו לדרג של רופא ראשי במחלקת הילדים שבניהולו של פרופ' נחום בוגר.
בשנת 1960 נסע עם משפחתו לגאנה בשליחות ממשלת ישראל כעזרה רפואית מטעם המדינה.
בגאנה שימש כמנהל מחלקת הילדים בבית החולים הראשי של העיר קומאסי עד שנת 1963, אז חזר לישראל והתמנה למנהל "בית אברהמס" ששימש כמרכז לאבחון וטיפול בילדים עם נכויות שונות.
בסוף שנות השישים הפך שרשבסקי למגיש פינה קבועה בתוכנית הרדיו הפופולרית "לעקרת הבית" ששודרה ברשת ב' בהנחייתה של רבקה מיכאלי.
במסגרת הפינה ענה שרשבסקי על שאלותיהם של הורים בנוגע לבריאות ילדיהם ונתן עצות לטיפול.
הפופולריות הרבה לה זכתה הפינה הובילה להשתתפותו של שרשבסקי בתוכניות אירוח רבות בערבי שישי, והפינה אף זכתה לחיקוי פארודי של הגשש החיוור במערכון בשם "ד"ר ז'יוואגו".
בשנת 1969 יצא לאור ספרו של שרשבסקי "את וילדך", כסיכום שיחותיו ברדיו.
הספר זכה להצלחה רבה בצאתו וכונה "מורה הנבוכים של כל הורה".
הספר זכה לכמה מהדורות נוספות, שהאחרונה שבהן (1995) עודכנה על ידי ד"ר שמעון ברק.
שרשבסקי נפטר בשנת 1981, כשנה לאחר אשתו הלינה, כתוצאה מאירוע מוחי.
את וילדך: הטיפול בתינוק ובילד הבריא והחולה; ערכה: תמר קפלן, תל אביב: א.
פנחס שיפְמן (בן-סירה) (נכתב גם שיפמאן; י"ד בתשרי (ערב סוכות) תרל"ד, 1873 – 5 במאי 1945) היה מחנך עברי והוגה דעות ציוני ברוסיה ובארץ ישראל.
מחבר המקראה הפופולרית "ביכורים" (תרע"א).
פנחס בן סטסיה לבית גרצוק ואלחנן שיפמן נולד בערב סוכות תרל"ד-1873 בעיירה יֶלסק שבפלך מינסק של רוסיה (רוסיה הלבנה).
עד גיל 12 קיבל חינוך יהודי מסורתי ב"חדר", ואחר-כך למד בישיבות ליטא מינסק, וילנה ומיכאלישוק.
לאחר מכן השתלם בהוראה וחינוך ובספרות העברית החדשה.
בגיל 19 החל לעסוק בהוראה, תחילה כמלמד ב"חדר", ומשנת תרנ"ה ב"חדרים מתוקנים" בבראילוב שבפודוליה ואחר כך בבאסאווה שבפלך קייב.
בשנת 1896 נישא לגיני צודנובסקי מקנייב.
בקיץ תרס"ג-1903 ייסד הרב יצחק יעקב ריינס בלידא את ישיבת לידא, שנוסף על לימודי גמרא ופוסקים כללה גם לימודי עברית, היסטוריה של עם ישראל, ספרות יהודית ואף לימודי חול, ושיפמן הצטרף לסגל הישיבה כמורה ללשון, תנ"ך וספרות עברית.
הוא התחבב על כך על תלמידיו, עד שכאשר הוצע לו לעבור להורות בישיבתו של חיים טשרנוביץ ("רב צעיר") באודסה, התעקשו תלמידיו והרב ריינס שיישאר בלידא.
בהמשך לימד בגימנסיות יהודיות בעיר וילנה.
בשנת תרס"ז-1907 היה ממייסדי "אגודת המורים והמלמדים" ברוסיה.
כמו כן ערך את הביטאון העברי "קול המורה", שנדפס בקייב.
שיפמן הביא את בנו הבכור יעקב כתלמיד לישיבת לידא.
בשנת 1913 שלח אותו לארץ ישראל כדי ללמוד בגימנסיה הרצליה, ועמד לעלות לארץ ישראל בעצמו עם משפחתו, אך התעכב בשל פרוץ מלחמת העולם הראשונה.
בשנת תרע"ה-1915, עם התקרבות החזית לאזור וילנה במלחמת העולם הראשונה, נדד מזרחה ליקטרינוסלב ולימד שם בגימנסיות העבריות.
לציונות נמשך מנעוריו, והצטרף לתנועה באופן רשמי בשנת תר"ס.
בעת שבתו ביקטרינוסלב כיהן כחמש שנים (תרע"ה–תר"פ) כמזכיר האזור מטעם התנועה הציונית.
בראשית שנות ה-20 עבר למדינה הפולנית שקמה אז, ובשנים תרפ"ג–תרפ"ד (1923–1924) כיהן כמפקח על בתי הספר של רשת החינוך העברי הציונית "תרבות" בבירה ורשה.
לצד עבודתו החינוכית והציונית שלח ידו גם בעבודה ציבורית בעניינים סוציאליים, כגון ארגון עובדים ובעלי מלאכה וייסוד אגודות עזרה.
בשנת תרפ"ו-1926 עלה לארץ ישראל עם משפחתו והתיישב בתל אביב, ברחוב החשמונאים 51 פינת שדרות רוטשילד.
עם עלייתו החל לעסוק בהוראה בתל אביב, תחילה בבית הספר תחכמוני, ואחר-כך בגימנסיה לבנות "תלפיות".
בנוסף הורה בבית המדרש למורות של "המזרחי" בתל אביב.
היה בידידות קרובה עם סופרים ומשוררים בולטים בתל אביב, בהם חיים נחמן ביאליק וש.
מספר חודשים לפני מותו עִברת יחד עם בניו את שם משפחתו ל"בן-סירה" (פירוש השם "שיפְמן" הוא 'ספן').
פנחס שיפמן (בן-סירה) נפטר בדירתו בשנת 1945 לאחר מחלה קצרה, בגיל 71. נקבר בבית הקברות טרומפלדור בתל אביב (כעבור אחת עשרה שנה נקבר לידו המשורר דוד שמעוני).
שיפמן היה אב לשישה: יעקב בן-סירה, מהנדס ומתכנן ערים, מהנדס העיר תל אביב בשנים 1929–1950; ד"ר שרה שיפמן, מורה להיסטוריה בסמינר למורים לוינסקי; אהרן; אלחנן; רחל קוצינסקי; ורבקה, אשת הסופר יוסף אריכא.
בין צאצאיו נכדו הבכור הפיזיקאי ד"ר משה בן-סירה שנהרג במלחמת ששת הימים, ונכדיו פרופ' יצחק בן-סירה, ד"ר יחזקאל בן-סירה, הסופר והאמן עמוס אריכא, ואחד מניניו הוא תא"ל ניצן בן-סירה מחיל האוויר.
במקביל לעבודתו החינוכית, שנמשכה 52 שנה, פרסם שיפמן מאמרים רבים בנושאי חינוך ומקראות ספרותיות עבריות.
בשנת תרס"ב-1902 הופיע מאמרו הראשון, בכתב העת העברי "השילוח".
במרוצת חייו פרסם יותר מ-400 מאמרים ביותר מ-50 עיתונים, כתבי עת וקבצים שונים.
בארץ, מיום הופעתו של העיתון "הצופה" הִרבה להשתתף בו בחלק הספרות-עיוני.
כתב בעיקר בענייני חינוך, אך פרסם מאמרים רבים גם בסוגיות תרבות והלאום.
בשבתו בלידא פרסם את ספרו הראשון, "אכסניא של תורה", קובץ מאמרים בנושא הישיבות (תר"ע).
כעבור שנה, בשנת תרע"א, פרסם את המקראה העברית "ביכורים", שבא הביא מן הספרות העברית.
המקראה, שנועדה לכיתות העליונות (מקביל לחטיבת-ביניים–תיכון), זכתה לתפוצה נרחבת, ובכחמש-עשרה השנה הבאות ראתה אור בעוד עשר הוצאות ומהדורות מורחבות ומתוקנות.
בשבתו בתל אביב פרסם בשנת תרצ"ו את המקראה הספרותית לכיתות העליונות "תרומות", בשלושה כרכים, שהייתה כעין המשך ל"ביכורים".
לרגל יובל השלושים לעבודתו החינוכית החלו להתפרסם מבחר כתביו.
בשנים תרצ"ד–1938 הופיעו בא"י שטיבל מבחר מאמריו "תרבות וחינוך", בשני כרכים.
בשנת תש"א הופיע בהוצאת הספרים הארץ-ישראלית כרך ג של מבחר כתביו, "החינוך הלאומי", ובשנת תש"ח, לאחר מותו, הופיע באמנות בסיוע מוסד הרב קוק, הכרך הרביעי, "בית היוצר", שערך מרדכי ליפסון, בתוספת רשימה ביוגרפית מאת דב סדן.
בשנת תשכ"א–1961, במלאת 15 שנה לפטירתו, ראה אור קובץ מאמריו "פרקים בחינוך" שערך חתנו יוסף אריכא, ואשר נועד להציג את עיקרי משנתו החינוכית.
אכסניא של תורה: קבץ מאמרים ע"ד הישיבות, לידא: זעלדאוויץ, תר"ע.
מסרת התרבות, יקטרינוסלב: ההסתדרות הציונית, [תרע"ח?].
היסוד הדתי בחנוך, ורשה: הוצאת קופת רבי עקיבא על יד ההסתדרות מזרחי בפולין, 1918. (ספרון)
תרבות וחִנוך, 2 כרכים, תל אביב: א"י שטיבל, תרצ"ד–1938. (התוכן: כרך א: מסכת חנוך, כרך ב: פרקי חנוך)
החנוך הלאומי, ירושלים: הוצאת הספרים הארץ-ישראלית, תש"א.
(כרך ג של מבחר כתביו)
בית היוצר; עורך: מרדכי ליפסון, קורות חייו של המחבר מאת דב שטוק, תל אביב: אמנות; בסיוע מוסד הרב קוק, תש"ח.
(כרך ד של מבחר כתביו) (קובץ מאמרים מעזבונו)
פרקים בחינוך; בחר וכינס: יוסף אריכא, תל אביב: א' ציוני, תשכ"א 1961.
בִּכורים: חריסטומטיה ספרותית-חנוכית למקרא ולמוד בשביל בני הנעורים, נועדה למחלקות העליונות שבבתי הספר והחדרים, וילנה: רוזנקרנץ, תרע"א.
(מקראה לכיתות העליונות) (ראתה אור בעשר הוצאות ומהדורות נוספות, עם מילואים ותיקונים, עד אמצע שנות ה-20)
תרומות: סדור לספרות יפה ועיונית: בשביל המחלקות העליונות בבתי-הספר העממיים ובשביל המחלקות התיכוניות בבתי-הספר התיכונים, 3 כרכים, תל אביב: אמנות, תרצ"ו.
פנטגון היא להקת רוק אלטרנטיבי ישראלית שהוקמה בשנת 2010 על ידי מתי גרג'י ואלון כיירא.
בשנת 2018 יצא לאור אלבום הבכורה של ההרכב: "DARK MATTER".
שירי הלהקה מאופיינים בטקסטים חשופים ולחנים מלודיים בניחוח בריטי, בעלי אפיוני צליל עשיר ועמוק, ובשילוב אלקטרוניקה, מחשב וסינתיסייזר, ליצירת סגנון עכשווי ייחודי.
הלהקה החלה את פעילותה בתחילת שנת 2010. בתחילת הדרך הצטרף המתופף שמוליק ברדוב ובהמשך הצטרפו והשלימו את ההרכב הגיטריסט יובל סאס והקלידן אסף וינטר.
ההרכב מנגן חומרים מקוריים הכתובים ברובם בשפה האנגלית.
אלבום הבכורה "DARK MATTER" הולחן על ידי מתי גרג'י, נכתב על ידי לינדה יכבס ומתי גרג'י ועובד מוזיקלית על ידי כל חברי הלהקה.
במסגרת הופעותיה במהלך השנים אירחה הלהקה אמנים שונים, כדוגמת הזמרת קרן הכט והמוזיקאי ג'נגו (עמיר רוסיאנו).
הסינגלים שהוציאה הלהקה, אשר אוגדו לאלבום בשנת 2018, בד בבד עם הקלטת השיר החותם את האלבום "Dreams Of Tomorrow", הושמעו בתוכניות רדיו שונות בתחנת 88fm ובתחנות נוספות.
כמו כן, נוגנו חלק משירי הלהקה במסיבות רוק גדולות במועדונים נחשבים בתל אביב.
בשנת 2012 יצא לאור הסינגל הראשון של הלהקה: "Lies".
השיר הושמע ברדיו ונוגן במועדונים.
בשנת 2013 יצא לאור הסינגל השני של הלהקה: "Emptiness".
השיר הושמע רבות ברדיו וגרר אירוח של הלהקה בתוכנית הרדיו ג'אם 88.
בשנת 2014 יצא לאור הסינגל השלישי של ההרכב: "Memories Of Me", בהפקתו היה מעורב הזמר והיוצר דודי לוי.
השיר היה שיר השבוע בתחנת הרדיו 88fm.
בשנת 2016 יצא לאור הסינגל הרביעי של ההרכב: "Wild Butterfly".
בסוף שנת 2017 חברה פנטגון ללייבל ההולנדי "Imass Music".
מתחילת שנת 2018 שירי הלהקה מופצים גם בחו"ל.
בחודש מאי 2018 יצא לאור האלבום הראשון של ההרכב "DARK MATTER", מתוכו יצא לרדיו הסינגל "Dreams of Tomorrow".
בינואר 2021 הוציאה הלהקה את הסינגל Broken mess בשיתוף הזמרת לינוי קנטור והמפיק עופר מאירי.
כחודשיים לאחר מכן יצא הסינגל Second to none גם כן בשיתוף פעולה עם לינוי קנטור ועופר מאירי.
שני הסינגלים זכו להשמעות רבות ברדיו ולמאות אלפי ההאזנות וצפיות ברשתות השונות.
ביולי 2025 הוציאה הלהקה את הסינגל הראשון "אהבה קטנה" מתוך אלבום הקונספט LOVE2GO
מתי גרג'י - שירה, גיטרה;
אלון כיירא - גיטרה בס;
יובל סאס - גיטרה מובילה;
אסף וינטר - קלידים, מחשב;
(2018) DARK MATTER - הפצה בישראל: "האוזן השלישית", הפצה באירופה ובאמריקה: "Imass Music".
פנטוברביטל (INN, AAN, BAN, USAN) או פנטוברביטון (בעבר AAN, ו-BAN) הוא סם מדכא מקבוצת הברביטורטים.
שמו המסחרי של החומר הוא נמבוטל.
השם נוצר בידי ג'ואן ס.
לאנדי, שהתחיל להשתמש בו ב-1930. נמבוטל הוא סימן מסחרי שיוצר על ידי חברת התרופות הדנית לונדבק (כיום מיוצר על ידי אקורן תרופות), והוא קיים רק בצורת זריקות של פנטוברביטל שאושר למכירה בארצות הברית.
במינונים גבוהים, פנטוברביטל גורם למוות על ידי דום נשימה.
בארצות הברית, התרופה משמשת להוצאה להורג של פושעים שנגזר עליהם עונש מוות.
לונדבק (אחד מהיצרנים) אינו מתיר מכירת פנטוברביטל לבתי סוהר או מוסדות דומים כדי לבצע באמצעותו עונש מוות.
שימושים אופייניים לפנטוברביטל הם שיכוך כאבים, הרגעה לטווח קצר וטיפול בפרכוסים במקרי חירום.
פנטוברביטל משמש גם כסם הרדמה וטרינרי.
פנטוברביטל משמש גם כמפחית לחץ תוך-גולגולתי כמו בפגיעה מוחית טראומטית.
פנטוברביטל יכול לגרום למוות כאשר נעשה שימוש במינון גבוה, המינון הקטלני נע בדרך כלל בין גרם לשני גרמים.
הוא משמש להמתת חסד של בני אדם כמו גם בעלי חיים.
משתמשים בו בצורה טהורה, או בשילוב עם חומרים נוספים כגון פניטואין ומשווק בצורה זו באופן מסחרי להמתת חסד בבעלי חיים.
ארגון דיגניטאס נותן לאנשים המקבלים באמצעותו המתת חסד, מנת פנטוברביטל של כ-15 גרם.
פנטוברביטל משמש לביצוע עונש מוות בארצות הברית, או נחשב כתחליף לחומרים אחרים המשמשים למטרה זו, כאשר הם נמצאים במחסור.
בטקסס החלו להשתמש בפנטוברביטל להריגת אסירים הנידונים למוות על ידי זריקה קטלנית ב-18 ביולי 2012.
באוקטובר 2013, במדינת מיזורי שינו את הנהלים, כדי לאפשר לפנטוברביטל לשמש כמנה קטלנית עבור הוצאות להורג.
ב-20 בנובמבר 2013 הוצא להורג הרוצח הסדרתי ג'וזף פול פרנקלין על ידי מדינת מיזורי.
הוא היה האסיר הראשון שהוצא להורג במנה של פנטוברביטל.
מנת יתר של פנטוברביטל היא אחת משיטות ההתאבדות האמינות ביותר.
למשל, מותה של השחקנית והדוגמנית המפורסמת מרילין מונרו מיוחס לנטילת מנת יתר של פנטוברביטל, בשילוב עם אלכוהול.
פנטוברביטל נכלל בישראל בפקודת הסמים המסוכנים ואסור בשיווק, למעט בצורה יחידה של זריקות וטרינריות, בשם פנטל.
הזריקה מכילה 200 מ"ג מהחומר, ומשמשת להמתת חסד בבעלי חיים.
היא נמכרת על פי מרשם רופא בלבד.
מתן של אתנול, בנזודיאזפינים, אופיאטים, אנטי היסטמינים, סמי הרגעה אחרים וסמים המדכאים את מערכת העצבים, בשילוב עם מתן פנטוברביטל, יכולים לגרום לתופעות לוואי משמעותיות.
פנטולמבדה (שם מדעי: Pantolambda) הוא סוג של יונק קדום מהסדרה הנכחדת כימולסטיים.
יונק מוזר זה חי בתקופת הפלאוגן, בראשית עידן הקנוזואיקון באסיה ואמריקה הצפונית לפני 57–63 מיליון שנה מהיום.
הפנטולמבדה היה חסון יותר מכל קודמיו אשר חיו במהלך הקרטיקון וחיו בחשש מהדינוזאורים ששלטו בעולם, כך שהם לא הגיעו לגודל גדול מזה של חתול או שועל מצוי.
הפנטולמבדה היה מהראשונים שהחלו לעלות ולמלא גומחות של חיות גדולות יותר.
הוא הגיע לאורך 85 ס"מ, הגיע לגובה חצי מטר ולמשקל של 50 ק"ג, דומה מאוד לכבשה.
עם זאת, הוא היה בעל גוף דמוי חתול, ראש גדול ורגליים קצרות בעלות חמש אצבעות ללא טפרים וזנב ארוך.
מבנה גופו העיד שלא היה ביכולתו לטפס על עצים, בניגוד לקרוביו.
מבנה השיניים שלו היה פשוט ביחס לזה של יונקים מודרניים והיה בעל ציפוי אמייל עם רכסים דמויי-סהר.
דבר זה אמור להועיל ללוחכי עשב כמו פרות מודרניות, אך מבנה השיניים שלו היה בעל כתרים, אשר מעידים שתזונתו לא התבססה רק על צמחייה.
הוא היה אוכל-כול שניזון מעלים, נבטים, פירות ופטריות, אך גם מביצים או תולעים שמצא.
ככל הנראה היה הפנטולמבדה מאבותיהם של יונקים גדולים יותר, הכבדים שבבני הסדרה, כגון הברילמבדה והקוריפודון, דמוי ההיפופוטם.
מוניווה (בטטום: Pante Makasar; בפורטוגזית: Pante Macassar) היא עיר במזרח טימור, שמשמשת כבירת המחוז אוקוסי-אומנו.
העיר נמצאת כ-142 ק"מ מדילי, בירת מזרח טימור.
החודש הכי חם הוא אוקטובר (28 מעלות צלזיוס).
החודש הכי קר הוא פברואר (22 מעלות צלזיוס).
כמות המשקעים הממוצעת היא 1,621 מילימטרים בשנה.
חודש ינואר הוא החודש שיש בו הכי הרבה גשם (331 מ"מ גשם), וחודש אוגוסט הוא החודש שיש בו הכי פחות גשם (7 מ"מ גשם).
פנטום (בפורטוגזית: O Fantasma; באנגלית: The Phantom or The Ghost) הוא סרט דרמה ארוטי פורטוגזי משנת 2000. סרט זה, אשר הוא סרט הביכורים של הבמאי ז'ואו פדרו רודריגס, הופק על ידי חברות ההפקות העצמאית Rosa Filmes.
סרג'יו הצעיר ויפה התואר (ריקרדו מנסס) עובד במשמרת הלילה באיסוף זבל ברחובותיה של ליסבון.
חברתו לעבודה מגלה בו עניין רומנטי, אבל הוא לא מעוניין בה ומוצא מפלט אצל גברים מזדמנים כשהוא משוטט בעיר.
בסופו של דבר סרג'יו מוקסם מאופנוע מלוטש ובעליו השחצן - צעיר אדיש לחלוטין לסרג'יו.
דחפיו האפלים ביותר של סרג'יו משתחררים, ומדרדרים אותו במורד דרך מסוכנת של אלימות והשפלות.
הסרט הוקרן בהקרנת בכורה בפסטיבל הסרטים של ונציה, בו השתתף כחלק מהתחרות הרשמית.
הסרט זכה בפרס הסרט הטוב ביותר ב-Newfest, פסטיבל הסרטים הלהט"בי בניו יורק, ובפסטיבל הסרטים "Entrevues" שבבלפור.
בשנת 2001 ריקרדו מנסס היה מועמד לפרס גלובוס הזהב הפורטוגלי (פרס האקדמיה של פורטוגל) בקטגוריית השחקן הראשי הטוב ביותר.
פנטגון ג'וניור , הידוע יותר בשם הבמה שלו, פנטה הוא מתאבק מקסיקני, המופיע בארגון ההיאבקות WWE, בתוכנית הדגל Raw.
באמריקה, הוא מוכר בעיקר בשל תקופותיו בארגון ההיאבקות Impact Wrestling, שבו היה פעם אחת אלוף העולם של אימפקט ופעם אחת אלוף הזוגות של אימפקט, ובארגון ההיאבקות Major League Wrestling (MLW), שבו היה פעם אחת אלוף הזוגות של MLW.
כמו כן, הוא הופיע בארגוני ההיאבקות המקסיקניים Consejo Mundial de Lucha Libre (CMLL) ו-The Crash תחת שם הבמה פנטה אל זרו 0M (הביטוי "0M" הוא קיצור של "Cero Miedo", שפירושו מספרדית: "אפס פחד") בנוסף לתוכנית הטלוויזיה האמריקאית Lucha Underground, שבו היה פעמיים אלוף הארגון והופיע תחת שם הבמה פנטגון דארק.
הוא הופיע בארגוני היאבקות עצמאיים ברחבי ארצות הברית, כשהבולטים ביניהם הם Pro Wrestling Guerrilla (PWG) ו-AAW.
בארגון ההיאבקות PWG הוא היה פעם אחת אלוף הזוגות.
פנטגון ג'וניור הפך למתאבק פופולרי עקב השהות שלו בארגון ההיאבקות AAA בין השנים 2010 ל-2017, ובו הוא הספיק לכהן פעם אחת כאלוף אמריקה הלטינית, אלוף הזוגות המעורב ואלוף הזוגות.
בינואר 2017, הוא עזב את הארגון לטובת ארגון ההיאבקות The Crash, שבו הוא הקים קבוצה שנקראה בשם La Rebelión אשר כללה מתאבקי עבר של AAA.
באמצע שנת 2018, דווח ש-AAA ופנטגון ג'וניור הגיעו להסכמה ביניהם על העסקתו של האחרון מחדש בארגון.
שמו האמיתי לא ידוע בשל העובדה שיש מתאבקים מקסיקניים בעלי מסכה שנוהגים לשמור על זהותם וחייהם האישיים מפני מעריצי ההיאבקות.
הוא אחיו הגדול של המתאבק פיניקס/ריי פיניקס, שביחד איתו הם מנהלים את צמד הלוצ'ה בראדרס מאז שנת 2007. לשניים יש ביחד מספר רב של אליפויות זוגות במקסיקו ובארצות הברית.
פנטגון ג'וניור נולד ב-26 בפברואר 1985 בחלפה, וראקרוס, מקסיקו.
לא ידוע כמה אחים ואחיות יש לו, אך כן ידוע שיש לו שני אחים צעירים ממנו, שגם הם מתאבקים מקצועיים, המופיעים תחת שמות הבמה ריי פיניקס ואיקרו.
אליפות הזוגות של AAW (פעם אחת) - עם ריי פיניקס
אליפות הזוגות של AEW (פעם אחת) - ביחד עם ריי פיניקס
אליפות השלשות של AEW (פעם אחת) - ביחד עם פאק וריי פיניקס
אליפות הזוגות של The Crash (פעם אחת) - ביחד עם הקינג
אליפות הזוגות של HOG (פעם אחת) - ביחד עם פיניקס
אליפות הזוגות של אימפקט (פעם אחת) - ביחד עם פיניקס
מהלך השנה (2018) - פנטגון דרייבר
קרב השנה (2019) - נגד סמי קאליהן באירוע סלאמיברסרי XVI
אליפות הזוגות העולמית המעורבת של AAA (פעם אחת) - ביחד עם סקסי סטאר
אליפות הזוגות של AAA (3 פעמים) - ביחד עם ג'ו ליידר (1) ופיניקס (2)
אליפות הזוגות של MLW (פעם אחת) - ביחד עם ריי פיניקס
אליפות במשקל קל כבד של Perros del Mal (פעמיים)
אליפות הזוגות של PWG (פעם אחת) - ביחד עם ריי פיניקס
PWI דירג אותו במקום ה-28 מתוך 500 המתאבקים הטובים ביותר לשנת 2019
אליפות הזוגות של WAR (פעם אחת) - ביחד עם ריי פיניקס
אליפות הכנעת הלוצ'ה העולמית של Wrestling Superstar (פעם אחת)
צמד השנה (2019) - ביחד עם ריי פיניקס
אליפות הזוגות של XMW (פעם אחת) - ביחד עם פיניקס
פנטוגרף (מיוונית: παντ- 'הכל, כל', ו γραφ- 'לכתוב') הוא מתקן המשמש להעתקת צורות.
הפנטוגרף מורכב מארבעה מוטות מחוברים באמצעות צירים המאפשרים תנועה סביב נקודה קבועה תוך יצירת צורת מקבילית.
הצירים ניתנים לכיוון בהתאם ליחסי הגודל הרצויים בין הצורה המקורית לצורה המועתקת.
הפנטוגרף מקובע על לוח הסרטוט בנקודה קבועה.
בקצה זרוע אחת מורכב מצביע הנע לאורך היקיפה של הצורה המועתקת.
בקצה הזרוע השנייה מורכב כלי כתיבה, או כלי חריטה במקרה של עבודה בחומרים כגון עץ, מתכת או אבן, המייצר את הצורה החדשה.
פנטוגרפים משמשים להקטנה או לגדלה של מפות ותוכניות, ושל צורות לצורך פיסול, הטבעת מטבעות, חריטה וכרסום ועקרון פעולתם מיושם במכונות חריטה וכרסום אוטומטיות.
המהנדס היווני הרון מאלכסנדריה (חי בין השנים 10 - 70 לספירה) תיאר את הפנטוגרף בעבודתו "מכניקה".
עקרון פעולתו של הפנטוגרף הוסבר בצורה מדעית על ידי המתמטיקאי קריסטוף שיינר (1575–1650) בהתבסס על חוק המקביליות שהוגדר על ידי הפילוסוף והמתמטיקאי הצרפתי רנה דקארט (1596 – 1650).
הוא תיאר את אופן פעולתו של הפנטוגרף פרי המצאתו בעבודתו Pantographice seu ars delineandi (1631).
בשנת 1821, שיפר פרופסור ויליאם ולאס (1768 – 1843)את ביצועי הפנטוגרף על ידי שינוי מיקום החיבורים.
בשנת 1836, שיכלל בנג'אמין שברטוןאת הפנטוגרף התלת־ממדי שהומצא על ידי ג'יימס ואט, אשר שימש להעתקת פסלים בגדלים שונים.
גרסה נוספת משמשת עדיין להקטנת תרשימי תבליטים לגודל הדרוש לשם הטבעתם על מטבעות.
בשנת 1860, הוציא האומן הצרפתי פרנסואה וילם פטנט על המצאת תהליך מסחרי, המבוסס על עקרון פעולת הפנטוגרף, המאפשר לתרגם תמונות ליצירות תלת-ממד.
הוא כינה תהליך זה בשם photo-sculpture.
פנטאגון (בקוריאנית: 펜타곤) היא להקת בנים דרום קוריאנית שהוקמה על ידי חברת Cube Entertainment בשנת 2016. בלהקה תשעה חברים: ג'ינהו, הוי, הונגסוק, שינוון, יו וואן, יאנאן, יוטו, קינו ו-ווסוק.
במקור היא כללה עשרה חברים, אך אידוון עזב את הלהקה ואת חברת התקליטים ב-14 בנובמבר 2018. הם הוצגו בתוכנית ההישרדות Pentagon Maker של Mnet.
פנטאגון הוציאו לאור את מיני־אלבום הבכורה שלהם, הנושא את שם הלהקה, ב־10 באוקטובר 2016.
ב-26 באפריל 2016, הציגה Cube Entertainment את פנטאגון באמצעות הטריילר "Come into the World".
באותו יום נפתחו החשבונות הרשמיים של הלהקה בטוויטר, בפייסבוק וב־Weibo.
הלהקה השתתפה בתוכנית הריאליטי של ערוץ הטלוויזיה הדרום־קוריאני Mnet בשם Pentagon Maker.
הלהקה נבחנה על פי חמש קטגוריות: שירה או ראפ, ריקוד, כישרון, מנטליות ועבודת צוות.
כל חבר נבחן באופן אישי או כחלק מקבוצה, כדי לקבוע האם הוא מתאים להיות חבר בפנטאגון.
בסיום התוכנית אושרו ג'ינהו, הוי, הונגסוק, יו־וואן, יוטו, קינו ו-ווסוק כחברים הרשמיים של הלהקה.
פנטאגון ערכו את הופעת הבכורה הרשמית שלהם ב־10 באוקטובר 2016 עם עשרה חברים, כולל החברים שהודחו מ-Pentagon Maker: אידוון, שינוון ויאנאן.
באותו יום הוציאה הלהקה את המיני־אלבום הקוריאני הראשון שלה הנושא את שם הלהקה שכלל שבעה שירים, כולל הסינגל המוביל "Gorilla", וכן קיימה מופע השקה רשמי.
המיני-אלבום הגיע למקום השביעי במצעד Gaon ונשאר בין עשרת הראשונים במשך שבועיים רצופים במצעד השבועי של Tower Record Kpop ביפן.
ב-4 בנובמבר, הודיעה חברת Cube שפנטאגון יערכו את הופעת הבכורה הרשמית שלהם ביפן ב-10 בדצמבר 2016.
ב-7 בדצמבר, הוציאה הלהקה את המיני-אלבום השני שלה, Five Senses.
הראפרים ווסוק ויוטו השתתפו בכתיבת המילים לסינגל המוביל של המיני-אלבום שכותרתו "Can You Feel It".
פנטאגון דורגו במקום התשיעי ברשימת 10 להקות הקיי־פופ החדשות הטובות ביותר לשנת 2016 של מגזין בילבורד.
ב־22 בינואר 2017 פנטאגון הוציאו קליפ מיוחד לשיר "Pretty Pretty", מתוך המיני־אלבום הקוריאני השני שלהם Five Senses, בהשתתפות קים צ'ונג־הא מלהקת I.O.I.
ב-29 במרץ, פנטאגון הוציאו לאור את המיני-אלבום היפני הראשון שלהם, Gorilla, שהגיע למקום השישי במצעד Gaon ולמקום השלישי במצעד Oricon.
האלבום כולל שישה שירים, עם גרסאות יפניות לשירים קודמים שיצאו בעבר- "Gorilla", "Can You Feel It", "Pretty Pretty" ו-"You Are", יחד עם שני שירים יפניים חדשים, "Hikari" ו-"Get Down".
על פי רשת Tower Records ביפן, Gorilla דורג במקום הראשון במצעד האלבומים לאורך כל אותו היום והגיע לשיא במקום השלישי במצעד האלבומים היומי של Oricon, עם מכירות של 10,292 עותקים.
ב־3 במרץ הגיע Gorilla למקום הראשון במצעד החודשי של Tower Records ביפן, והלהקה הפכה למהירה ביותר להשיג מקום ראשון במצעד יפני.
ב-12 ביוני, פנטאגון הוציאו לאור את המיני-אלבום הקוריאני השלישי שלהם, Ceremony, הכולל את הסינגל "Beautiful" ואת שיא הנושא "Critical Beauty".
המיני-אלבום הפך לכניסה הראשונה שלהם למצעד האמריקאי, כאשר דורג במקום ה-14 במצעד העולמי של בילבורד.
חבר הלהקה יאנאן לא יכול היה להשתתף בקידום האלבום ובפעילויות שלו עקב פציעה ביד ימין שנגרמה לו ב-31 במאי 2017. ב-24 ביולי, הם הוציאו קליפ הפתעה למעריצים בשם "To Universe".
באותו יום קיבלה הלהקה את פרס הרוקי (rookie) הראשון שלה בטקס Asia Model Awards.
ב-6 בספטמבר, פנטאגון הוציאו לאור את המיני-אלבום הקוריאני הרביעי שלהם, Demo_01, הכולל את שיר הנושא "Like This", בהפקתו של הוי.
המיני-אלבום סימן את יציאתם הראשונה של שירים שנכתבו כולם על ידי חברי הלהקה מאז הופעתם הראשונה.
ב-22 בנובמבר, פנטאגון הוציאו לאור את המיני-אלבום הקוריאני החמישי שלהם, Demo_02, שכלל את שיר הנושא "Runaway".
ביום למחרת, הוציאה הלהקה קליפ מיוחד לשיר "Violet", שהוא שיר שחובר על ידי קינו ונכתב בשיתוף עם אידוון, יוטו וווסוק.
ב-17 בינואר 2018, פנטאגון הוציאו לאור את המיני-אלבום היפני השני שלהם, Violet.
המיני-אלבום הגיע למקום הראשון במצעד האלבומים השבועי של Tower Records ודורג במקום הרביעי במצעד האלבומים השבועי של Oricon.
ב-2 באפריל, פנטאגון הוציאו לאור את המיני-אלבום הקוריאני השישי שלהם, Positive, הכולל שישה שירים, בהם שיר הנושא "Shine".
השיר הופיע לראשונה במקום ה־85 במצעד הדיגיטלי Gaon והשיא שלו היה במקום ה־27. בעקבות הצלחת השיר, הלהקה הודיעה על הארכת תקופת הקידום בשבועיים נוספים.
השיר גם סימן את הופעת הבכורה של פנטאגון במצעד השירים הדיגיטליים של בילבורד.
ב-10 בספטמבר, פנטאגון הוציאו לאור את המיני-אלבום הקוריאני השביעי שלהם, Thumbs Up!, הכולל חמישה שירים, בהם שיר הנושא "Naughty Boy".
חברי הלהקה אידוון ויאנאן נעדרו מהקאמבק.
לאחר שהיונה הודיעה על מערכת היחסים שלה עם אידוון באוגוסט, ב-13 בספטמבר, הודיעה חברת Cube Entertainment על סיום החוזים שלהם, וציינה כי לא ניתן "לשמור על אמון" עימם.
ב־14 בנובמבר אישרה Cube Entertainment רשמית את עזיבתו של אידוון מהלהקה ומהחברה.
2019: Sum(me:r), Genie:us, Cosmo וסיבוב ההופעות העולמי הראשון
פנטאגון קיימו את סיבוב ההופעות היפני הראשון שלהם, Dear Cosmo Tour, שכלל הופעות באוסקה, נגויה, טוקיו ופוקואוקה.
הלהקה הופיעה לראשונה ביפן עם הסינגל Cosmo, השיר דורג במקום הראשון במצעד Oricon.
ב-27 במרץ, הם הוציאו את המיני-אלבום הקוריאני השמיני שלהם, Genie:us, עם שיר הנושא "Sha La La".
חבר הלהקה קינו לא השתתף בהופעות עקב פציעה, אך השתתף בכל פעילויות הקידום האחרות.
ב-2 במאי, Cube Entertainment הכריזה על סיבוב ההופעות העולמי הראשון של הלהקה, Prism World Tour, שכלל 16 הופעות ב־15 ערים ברחבי העולם.
ביולי הודיעה הלהקה על הוספת שמונה ערים נוספות לסיבוב ההופעות העולמי שלה, שהגיע בסך הכל ל־23 ערים.
ב־22 ביולי הודיעה Cube Entertainment כי חבר הלהקה יאנאן לא יוכל להשתתף בסיבוב ההופעות העולמי מסיבות רפואיות.
ב־17 ביולי פנטאגון הוציאו לאור את המיני־אלבום הקוריאני התשיעי שלהם, Sum(me:r), ללא יאנאן.
שיר הנושא "Humph!" הופק במשותף על ידי Giriboy והוי.
ב-12 בפברואר, פנטאגון הוציאו לאור את אלבום האולפן הראשון שלהם, Universe: The Black Hall, עם שיר הנושא "Dr.
הלהקה המשיכה לקדם את האלבום עם 8 חברים, מכיוון שיאנאן לא השתתף בקידום האלבום.
אלבום האולפן כולל 11 שירים שנכתבו במשותף על ידי חברי הלהקה ג'ינהו, הוי, ווסוק, קינו ויוטו.
פנטאגון השתתפו בתוכנית הריאליטי "Road to Kingdom" של Mnet, ששודרה מאפריל עד יוני.
בסבב הראשון, הלהקה ביצעה את העיבוד של הוי לשיר "Very Good" של להקת Block B.
הם דורגו במקום השני בסיבוב הראשון.
בסבב השני, הלהקה בחרה לבצע את השירים "Shine + Spring Snow".
זו הייתה הפעם האחרונה שהלהקה הופיעה בהרכבה המלא לפני שג'ינהו התגייס לשירותו הצבאי כחייל בשירות פעיל ב-11 במאי 2020. הלהקה סיימה במקום השלישי בסבב ההדחה הראשון.
ב-12 ביוני, הלהקה הוציאה שיר חדש בשם "Basquiat" לקראת פרק הגמר של התוכנית, וסיימה במקום השלישי.
ב-17 בספטמבר, פנטאגון פרסמו טיזר בשם "I've been keeping an eye on you" שבו הופיע יאנאן, ובכך סיים רשמית את תקופת ההיעדרות שלו שנמשכה 440 ימים.
ב-23 בספטמבר, פנטאגון הוציאו לאור את אלבום האולפן היפני הראשון שלהם, Universe: The History.
האלבום כלל שירים יפניים מהמיני-אלבום הראשון שלהם, Gorilla, ואת הסינגלים "Cosmo" ו-"Happiness / Sha La La".
האלבום הגיע למקום ה-7 במצעד האלבומים של Oricon, ולמקום ה-8 במצעד האלבומים של בילבורד יפן.
ב-12 באוקטובר, פנטאגון הוציאו לאור את המיני-אלבום העשירי שלהם, We:th.
האלבום כולל שישה שירים, בהם "I'm Here", שיר סולו שנכתב והולחן על ידי ג'ינהו.
האלבום We:th הפך לאלבום הנמכר ביותר שלהם עם מכירות של 64,045 עותקים בשבוע הראשון ליציאתו.
ב־20 באוקטובר פנטאגון זכו בניצחון הראשון שלהם בתוכנית מוזיקה לאחר ארבע שנים, עם "Daisy", בתוכנית The Show של SBS MTV.
ב־28 באוקטובר הוציאה הלהקה גרסאות רשמיות בסינית וביפנית לשיר.
ב-18 בדצמבר, פנטאגון הוציאו את הסינגל הדיגיטלי "Eternal Flame".
ב־18 בפברואר התגייס הוי לשירות החובה שלו כעובד שירות לאומי (שירות אזרחי).
במהלך תקופה זו חילקו שאר חברי הלהקה ביניהם את תפקידיו, ללא מינוי מנהיג זמני.
ב־15 במרץ הם הוציאו לאור את המיני־אלבום הקוריאני האחד־עשר שלהם, Love or Take, עם שיר הנושא "Do or Not".
ב־14 ביוני פנטאגון הוציאו לאור את המיני־אלבום היפני הרביעי שלהם, Do or Not, הכולל את הגרסה היפנית של שיר הנושא בעל אותו השם.
ב-18 באוגוסט, חברי הלהקה יוטו, קינו וווסוק שיתפו פעולה והוציאו את הסינגל הדיגיטלי "Cerberus".
ג'ינהו שוחרר משירותו הצבאי ב־14 בנובמבר.
ב־24 בינואר פנטאגון הוציאו לאור את המיני־אלבום הקוריאני השנים־עשר שלהם, In:vite U, עם שיר הנושא "Feelin' Like".
ב־21 בפברואר פורסם כי יאנאן ייסע לפגוש את משפחתו מסיבות אישיות ויישאר עמם לעת עתה.
נכון לדצמבר 2022, הוא טרם חזר, ולא נמסרה הצהרה נוספת בנוגע לעתידו בקבוצה.
ב־3 במאי התגייס הונגסוק לשירות הצבאי שלו כחייל בשירות פעיל.
ב־9 באוגוסט ערך קינו את הופעת הבכורה הסולו שלו עם הסינגל הדיגיטלי "Pose", והפך לחבר הראשון בלהקה שעורך בכורה סולו רשמית.
ב־14 בספטמבר פנטאגון הוציאו לאור את המיני־אלבום היפני החמישי שלהם, Feelin' Like, הכולל את הגרסה היפנית של שיר הנושא בעל אותו השם.
ב-10 במאי, הם הוציאו סינגל דיגיטלי יפני "Shh".
ב-30 באוגוסט, פנטאגון הוציאו לאור את המיני-אלבום השישי שלהם בשפה היפנית Pado, עם הסינגל המוביל "Pado (Wave to Me)".
ב-9 בספטמבר, הם הוציאו את השיר "Love is Pain".
ב־9 באוקטובר 2023 הודיעה חברת Cube Entertainment כי החברים יו־וואן, יאנאן, יוטו, קינו וווסוק לא חידשו את החוזה שלהם עם החברה, אם כי הובהר שהלהקה לא מתפרקת.
למחרת, בדיוק שבע שנים לאחר הופעת הבכורה שלהם, פנטאגון הוציאו בהפתעה את הסינגל הדיגיטלי "With Universe", שתואר כ־"מכתב מפנטאגון ל־Universe" (שם הפאנדום של הלהקה).
ב־6 בנובמבר 2023 ביטל הונגסוק את החוזה הבלעדי שלו עם Cube Entertainment.
ב־21 בדצמבר התגייס שינוון לשירות החובה הצבאי שלו.
הוא שוחרר מהשירות ב־20 בספטמבר 2025.
ב-15 באפריל 2025 הודיעה Cube Entertainment כי החוזה עם ג'ינהו הסתיים.
ב-16 ביולי 2025 הודיעה Cube Entertainment כי גם החוזה שלה עם הוי הגיע לסיומו.
הוי () – מנהיג, זמר, רקדן
יוטו () – ראפר, רקדן, זמר
קינו () – ראפר, רקדן, זמר
ווסוק () – ראפר, זמר
פנטזיה (מאנגלית: Fantasy – דמיון, דמיוני, בעברית קרויה היזיון) היא סוגה ספרותית, שבה העלילה תלויה בקיומם של דברים שמקובל במדע המודרני לראותם כבלתי-אפשריים או כבלתי-קיימים, כמו שדים, קסמים, דרקונים, חדי-קרן, יצורים וישויות בני אלמוות, אל-מתים, מפלצות וכיוצא בזה.
מקורותיה של הפנטזיה באגדות, בפולקלור ובמיתולוגיה ליצירת הרקע שעליו מתבססת העלילה.
סוגה זו קרובה למדע הבדיוני ולסיפורי אימה, וישנן יצירות אשר סיווגן איננו מובהק לאחד מן הז'אנרים האלו.
סוגה ספרותית זו התפתחתה בהדרגה.
היצירה הפנטסטית העתיקה ביותר ששרדה היא עלילות גילגמש, שנכתבה לפני כארבעת אלפים שנה בערך.
בעת העתיקה היה ערבוב בין פנטזיה להיסטוריה ויצירות דוגמת האפוס השומרי הזה לא הציגו עצמן כפנטזיה, אלא כאמת היסטורית.
גם לעמים אחרים היו אפוסים שתיארו או סיפרו על בריאת העולם ועל מעשי הגיבורים והאלים.
ידועים האנומה אליש הבבלי, המהאבהארטה והראמאיאנה ההודיות והאודיסיאה היוונית, שרובם נכתבו בערך באלף הראשון לפני הספירה.
אפוסים אלה כוללים בתוכם, כולם, יסודות פנטסטיים, בהם קוסמים וכשפים ויצורים ואירועים שאינם מן העולם הזה, לפחות כפי שהמדע המודרני מכיר אותו.
היסוד של הוויכוח בין הדתות על איזו דת היא "דת האמת" ושל הוויכוח בין הדתות לאתאיזם הוא האם הסיפורים והטקסטים שסביבם סובבת הדת ולרוב כוללים יסודות על טבעיים הם בגדר סיפורי פנטזיה או היסטוריה.